laion/Wikipedia-Exotic huggingface dataset:
গোবিন্দ হালদার

গোবিন্দ হালদার ১৯৩০ সালের ২১শে ফেব্রুয়ারি পশ্চিমবঙ্গের বনগাঁয়ে জন্মগ্রহণ করেন। তিনি একজন বাঙালি গীতিকার। তার রচিত প্রথম কবিতা ছিল ‘আর কতদিন’। তিনি প্রায় সাড়ে তিন হাজার কবিতা ও গান লিখেছেন। তার প্রকাশিত প্রথম কাব্যগ্রন্থ দূর দিগন্ত। বাংলাদেশের মুক্তিযুদ্ধের সময় স্বাধীন বাংলা বেতারে সম্প্রচারিত তার লেখা গানসমূহ মুক্তিযোদ্ধাদের অনুপ্রাণিত করতো। মুক্তিযুদ্ধের সময় তার রচিত উল্লেখযোগ্য গানের মধ্যে মোরা একটি ফুলকে বাঁচাবো বলে যুদ্ধ করি, এক সাগর রক্তের বিনিময়ে, পূর্ব দিগন্তে সূর্য উঠেছে, লেফট রাইট লেফট রাইট, হুঁশিয়ার হুঁশিয়ার, পদ্মা মেঘনা যমুনা, চলো বীর সৈনিক, হুঁশিয়ার, হুঁশিয়ার বাংলার মাটি অন্যতম। তিনি ভারতের আকাশবাণী বেতারের তালিকাভুক্ত গীতিকার ছিলেন। আয়কর বিভাগে কর্মরত অবস্থায় বন্ধু কামাল আহমেদের অনুপ্রেরণায় এবং উৎসাহে তিনি বাংলাদেশের মুক্তিযুদ্ধের উপর গান রচনা করেন। কামাল আহমেদ তাকে স্বাধীন বাংলা বেতারের কর্ণধার কামাল লোহানীর সাথে পরিচয় করিয়ে দেন এবং তার হাতে ১৫টি গানের একটি খাতা দেন। এ গানগুলোর মধ্যে স্বাধীন বেতারে প্রথম প্রচারিত হয় সমর দাসের সুরারোপিত পূর্ব দিগন্তে সূর্য উঠেছে গানটি। মুক্তিযুদ্ধ চলাকালেই তার আরও কিছু গান স্বাধীন বেতারে সম্প্রচারিত হয়। পাক বাহিনীর আত্মসমর্পণের খবর পাওয়ার পরপরই সন্ধ্যায় ১৬ই ডিসেম্বর প্রচারিত হয় এক সাগর রক্তের বিনিময়ে গানটি যা সুর দিয়েছিলেন বাংলাদেশের প্রখ্যাত সুরকার ও কণ্ঠশিল্পী আপেল মাহমুদ এবং মূল কণ্ঠ দিয়েছিলেন স্বপ্না রায়। আরও কণ্ঠ দিয়েছিলেন আপেল মাহমুদ এবং সহশিল্পীরা। বাংলাদেশের মুক্তিযুদ্ধে সহযোগিতার মাধ্যমে স্বাধীনতা অর্জনে ভূমিকা রাখার জন্য বাংলাদেশের পক্ষ থেকে তাকে ২০১২ সালে 'বাংলাদেশ মুক্তিযুদ্ধ মৈত্রী সম্মাননা' প্রদান করা হয়। তিনি ২০১৫ সালের ১৭ই জানুয়ারি কলকাতায় মারা যান। http://www.bbc.co.uk/bengali/news/story/2006/05/060502_mbsheragaan.shtml মুক্তিযুদ্ধের সেই সব অবিস্মরণীয় গান - আনন্দ, পাতা ১, দৈনিক প্রথম আলো, ২০শে মার্চ, ২০০৮। "সম্মান আরো ৬১ বিদেশি বন্ধুকে, বিডিনিউজ টুয়েন্টি ফোর ডটকম, ২০ অক্টোবর ২০১২"। ২৪ জুন ২০২২ তারিখে মূল থেকে আর্কাইভ করা। সংগ্রহের তারিখ ২৪ জুন ২০২২।  গোবিন্দ হালদার চলে গেলেন, প্রথম আলো।
খঞ্জন

খঞ্জন একটি পাখি-র প্রজাতি যারা সাধারণত সোজাসুজি না উড়ে ঢেউ এর মত উঁচুনিচু হয়ে উড়ে বেড়ায় । তাছাড়া লেজ নাড়া এদের একটা অভ্যাস । এই পাখির গলার স্বরও খুব মিষ্টি । খঞ্জনের আকার কিছুটা চড়ুই পাখির মতো। এদের বাইরের পালক সাদা। বীজ, পোকামাকড়, ক্ষুদ্র শামুক, কেঁচো ইত্যাদি এদের প্রিয় খাদ্য। খঞ্জন পাখি দ্রুত হাঁটে ও দৌড়ায়, শিকার ধরতে ছুটে চলে। এরা সারাক্ষণ লেজ নাড়ে। সাধারণত নদীনালার কাছে ও আর্দ্র তৃণভূমিতে এরা বসবাস গড়ে। পুরুষ পাখি স্ত্রী পাখির তুলনায় উজ্জ্বল রঙের। একটু ভিন্ন ধরনের বনখঞ্জন (Dendronanthus indicus) বনে বাসা বাঁধে। এরা ঘাস ও শিকড় দিয়ে বাসা বানায়, তাতে চুল ও পালকের আস্তর থাকে। একমৌসুমে ৪-৬টি ডিম পাড়ে। গায়ের রং হলুদ দাগসহ নীলচে-সাদা বা বাদামি। গোটা পৃথিবীতে খঞ্জনের প্রজাতির সংখ্যা প্রায় ১২টি এবং বাংলাদেশে ৬টি, তন্মধ্যে একটি স্থায়ী, বাকিরা পরিযায়ী। "খঞ্জন - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-১০।
গৌরীশঙ্কর ভট্টাচার্য

গৌরীশঙ্কর ভট্টাচার্য, তর্কবাগীশ (১৭৯৯ – ৫ ফেব্রুয়ারি ১৮৫৯) ঊনবিংশ শতকের একজন সাংবাদিক, সম্পাদক এবং লেখক ছিলেন। তিনি ১৮৩৬ খ্রিষ্টাব্দে ভারতের প্রথম রাজনৈতিক সংগঠন বঙ্গভাষা প্রকাশিকা সভার অন্যতম প্রতিষ্ঠাতা ছিলেন এবং তিনি এর প্রথম সভাপতি হিসেবে দায়িত্ব পালন করেন। গৌরীশঙ্কর ভট্টাচার্য ১৭৯৯ সালে বৃহত্তর সিলেটের মৌলভীবাজার জেলার ইটার পাঁচগাঁও গ্রামে জন্মগ্রহণ করেন। তার পিতার নাম জগন্নাথ ভট্টাচার্য। তার খর্ব আকৃতির জন্য তিনি গুড়গুড়ে ভট্‌চাজ নামে পরিচিত ছিলেন। ছোটবেলায় বাপ মা মারা যাওয়ার পর তিনি নৈহাটিতে নীলমণি ন্যায়পঞ্চাননের চতুষ্পাঠীতে শিক্ষালাভ করেছিলেন। তার সংস্কৃতে পাণ্ডিত্যের জন্য খ্যাতি ছিল। কলকাতায় আসার পর তাড়াতাড়ি সাংবাদিক হিসাবে প্রতিষ্ঠা পান। ইয়ং বেঙ্গলের মুখপত্র জ্ঞানান্বেষণ পত্রিকার কার্যত সম্পাদক, সম্বাদ ভাস্কর এবং সম্বাদ রসরাজ পত্রিকার পরিচালক ও হিন্দুরত্ন কমলাকর পত্রিকার সম্পাদক ছিলেন। তিনি সম্বাদ রসরাজ পত্রিকা দ্বারা ঈশ্বরচন্দ্র গুপ্তের পাষণ্ড পীড়ন পত্রিকার সঙ্গে তর্কযুদ্ধে নামতেন। এই সমস্ত পত্রিকা সম্পাদনা করে তিনি অসাধারণ খ্যাতি অর্জন করেছিলেন। কিন্তু অশ্লীল রচনা এবং ব্যক্তিগত আক্রমণাত্ম নিবন্ধ প্রকাশের জন্য তার অর্থদণ্ড ও একাধিকবার কারাবাসও ঘটেছিল। তিনি রাজা রামমোহন রায়ের ব্রাহ্মসভা ছেড়ে রাধাকান্ত দেবের ধর্মসভায় যোগ দিলেও রক্ষণশীল ছিলেন না। গৌরীশঙ্কর ভট্টাচার্য তীব্র শ্লেষাত্মক (কখনো কখনো অশ্লীল) রসরচনার মাধ্যমে স্বজাতীয় ইংরেজ নকলনবিস এবং বিদেশী দুর্নীতিপরায়ন শাসকদের আক্রমণ করতেন। তিনি সতীদাহ প্রথার বিরুদ্ধে এবং বিধবা-বিবাহের পক্ষে লেখালেখি করেছিলেন। তৎকালীন সময়ের আলোড়ন সৃষ্টিকারী ঘটনা দক্ষিণারঞ্জন মুখোপাধ্যায় ও বর্ধমানের বিধবা রাণী বসন্তকুমারীর রেজিস্ট্রি বিবাহে সাক্ষী ছিলেন। তার রচিত ও সম্পাদিত বইয়ের মধ্যে উল্লেখযোগ্য - ভগবদ্‌গীতা জ্ঞানপ্রদীপ ভূগোলসার নীতিরত্ন কাশীরাম দাসের মহাভারত প্রভৃতি। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২০৭, আইএসবিএন ৯৭৮-৮১-৭৯৫৫-১৩৫-৬ "গৌরীশঙ্কর ভট্টাচার্য : লেখক ও সমাজ সংস্কারক"। সংগ্রহের তারিখ ২০২৪-০৫-১১।  সংসদ বাঙালি চরিতাভিধান - প্রথম খণ্ড - সাহিত্য সংসদ ISBN 81-85626-65-0 সংযোগ শিরোনাম
মাট (ইমেইল ক্লায়েন্ট)

মাট (ইংরেজি: Mutt) হলো ইউনিক্স-সদৃশ সিস্টেমের জন্যে টেক্সট-ভিত্তিক ইমেইল ক্লায়েন্ট। এটি মূলত মাইকেল এলকিন্স কর্তৃক ১৯৯৫ সালে লেখা ও গ্নু জিপিএল সংস্করণ ২ এর অধীনে নিবন্ধিত হয়েছিলো। মাটের স্লোগান হলো— "All mail clients suck. This one just sucks less." (সবগুলো ইমেইল ক্লায়েন্টই বাজে, এটি একটু কম বাজে। অধিকাংশ মেইল সংরক্ষণ ফরম্যাট (উল্লেখযোগ্যভাবে এমবক্স এবং মেইলডির) এবং প্রোটোকল (পপ৩, আইম্যাপ, ইত্যাদি) মাট সমর্থন করে। এটাতে এমআইএমই সমর্থনও রয়েছে, বিশেষ পূর্ণ প্রিটি গুড প্রাউভেসি বা পিজিপি/গ্নু প্রাইভেসি গার্ড বা জিপিজি এবং এ/এমআইএমই ইন্টিগ্রেশন। মাট প্রধানত মেইল ইউজার এজেন্ট হিসেবে এর যাত্রা শুরু করেছিলো যেটি লোকালি এক্সিসেবল মেইলবক্স এবং সেন্ডমেইল পরিকাঠামোর উওঅঅর নির্ভর করতো। মাট হোমপেজের মতে, “যদিও স্ক্র‍্যাচ থেকে লেখা হয়েছে, মাটের প্রাথমিক ইন্টারফেস অনেকটাই ইএলেম ইমেইল ক্লায়েন্ট-ভিত্তিক ছিলো।” নতুন মাট ছিলো ম্যাসেজ স্কোরিং ও থ্রেডিং ক্ষমতা। পপ৩ বা এসএমটিপির মত বিভিন্ন প্রোটকলের মাধ্যমে ইমেইল আনয়ন ও প্রেরণের সুবিধা আসে আরও পরে। যাইহোক, বার্তা রচনা ও পরিস্রাবনের জন্যে মাট বাহ্যিক টুলের উপর নির্ভর করে। মাটে শয়েরও বেশি কনফিগারেশন নির্দেশনা ও কমান্ড রয়েছে। এটি কিবাইন্ডিং পরিবর্তন ও কীবোর্ড ম্যাক্রোর মাধ্যমে জটিল কার্য সম্পাদনের সুবিধা প্রদান করে, সাথে প্রদান করে রঙ ও ইন্টারফেসের অধিকাংশ লেআউট পরিবর্তনের সুবিধা। অনেকগুলো প্যাচ ও এক্সটেনশনও রয়েছে যা এনএনটিপি সমর্থন বা সাইডবারের মত কার্যকারিতা যুক্ত করে। মাট পরিপূর্ণভাবে কীবোর্ডের মাধ্যমে নিয়ন্ত্রিত হয়, এবং মেইল কনভার্সেশন থ্রেডিঙের জন্যে রয়েছে সমর্থন। নতুন বার্তা রচনা করতে হয় বাহ্যিক টেক্সট এডিটরের মাধ্যমে। মাট অধিকাংশ সময় অন্যান্য ইমেইল ক্লায়েন্টের তুলনায় এর ক্ষুদ্র অ্যাটাক সার্ফেসের জন্যে নিরাপত্তা পেশাদার অথবা নিরাপত্তা-সচেতন ব্যবহারকারীগণ কর্তৃক ব্যবহৃত হয়। ট্রান্সপোর্ট লেয়ার নিরাপত্তার ব্যাপারে মাটকে ট্রাস্ট সার্টিফিকেট অন ফার্স্ট ইউজের জন্যে এবং পুরোনো ও কম নিরাপদ ট্রান্সপোর্ট লেয়ার নিরাপত্তা প্রটোকল না ব্যবহারের জন্যে কনফিগার করা যায়। "ওহলাওহতে মাট ওপেন সোর্স প্রকল্প : ভাষা পৃষ্ঠা"। সংগ্রহের তারিখ ২০১৩-০৩-২২। [স্থায়ীভাবে অকার্যকর সংযোগ] "কফিরাইট ফাইল"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৬-০৪-০৮। লাইসেন্সের সংস্করণ ২, অথবা (আপনার অপশন) পরবর্তী কোন সংস্করণ।  এলকিন্স, মাইকেল আর.; ব্লোসার, জেরেমি (২০০৮-০৬-০৮)। "মাট ই-মেইল ক্লায়েন্ট"। সংগ্রহের তারিখ ২০০৮-০৬-০৮।  "Why Security Experts Are Using an Ancient Email Format in 2015"। ২০১৫-০৯-০৭। সংগ্রহের তারিখ ২০১৫-০৯-০৭।  "জিপিজি / মাট / জিমেইল"। সংগ্রহের তারিখ ২০১৫-০৯-১৪।  উইকিমিডিয়া কমন্সে মাট (ইমেইল ক্লায়েন্ট) সংক্রান্ত মিডিয়া রয়েছে। দাপ্তরিক ওয়েবসাইট
জেফ্রি চসার

জেফ্রি চসার (ইংরেজি: Geoffrey Chaucer) (আনু. ১৩৪৩ – ২৫শে অক্টোবর ১৪০০]) একজন ইংরেজ লেখক, কবি, দার্শনিক, আমলা, রাজউপদেষ্টা ও কূটনীতিক ছিলেন। তিনি অনেক গ্রন্থ লিখেছেন। তবে অসমাপ্ত বর্ণনামূলক গল্পসমগ্র দ্য ক্যান্টারবেরি টেল্‌স-এর জন্যই তিনি সবচেয়ে বেশি স্মরণীয় হয়ে আছেন। চসারকে কেউ কেউ "ইংরেজি সাহিত্যের জনক" বলে অভিহিত করেছেন। তিনিই প্রথম ইংরেজ লেখক যিনি সমসাময়িক মর্যাদাসম্পন্ন ফরাসি বা লাতিন ভাষায় নয়, বরং ইংল্যান্ডের লোকমুখের কথ্য মধ্য ইংরেজি ভাষায় শিল্পগুণসম্পন্ন সাহিত্য রচনা করেন। তিনি ওয়েস্টমিন্‌স্টার অ্যাবিতে সমাহিত প্রথম লেখক। রবার্ট ডিমারিয়া জুনিয়র, হিসক চ্যাং, সামান্থা জ্যাচার, সম্পাদনা, A Companion to British Literature, Volume 2: Early Modern Literature, 1450–1660, জন উইলি অ্যান্ড সন্স, ২০১৩, পৃ. ৪১। উইকিসংকলনে এই লেখকের লেখা মূল বই রয়েছে: জেফ্রি চসার উইকিউক্তিতে জেফ্রি চসার সম্পর্কিত উক্তির সংকলন রয়েছে। উইকিমিডিয়া কমন্সে জেফ্রি চসার সংক্রান্ত মিডিয়া রয়েছে। অনলাইনে চসারের রচনাবলি এনসাইক্লোপিডিয়া ব্রিটানিকায় জেফ্রি চসার গুটেনবের্গ প্রকল্পে Geoffrey Chaucer-এর সাহিত্যকর্ম ও রচনাবলী (ইংরেজি) ইন্টারনেট আর্কাইভে জেফ্রি চসার কর্তৃক কাজ বা সম্পর্কে তথ্য লিব্রিভক্সের পাবলিক ডোমেইন অডিওবুকসে জেফ্রি চসার
এ.কে.এম. রহমতুল্লাহ

এ কে এম রহমতুল্লাহ (জন্ম: ৪ ডিসেম্বর ১৯৫০) হলেন বাংলাদেশ আওয়ামী লীগের একজন রাজনীতিবিদ। তিনি ঢাকা-৫, ঢাকা-১০ ও ঢাকা-১১ আসনের সাবেক সংসদ সদস্য। এ কে এম রহমতুল্লাহ ৪ ডিসেম্বর ১৯৫০ সালে জন্মগ্রহণ করেন। তার পিতা রহিম উল্লাহ মোল্লা ও মাতা রওশন আরা বেগম। এ.কে.এম. রহমতুল্লাহ ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে তৎকালীন ঢাকা-৫ আসনের সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পুনরায় তৎকালীন ঢাকা-৫ আসনের সংসদ সদস্য নির্বাচিত হন। ২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন ঢাকা-১০ আসন থেকে প্রথম সংসদ সদস্য হিসেবে নির্বাচিত হন। ২০১৬ সালের ১০ এপ্রিল তিনি ঢাকা উত্তর আওয়ামী লীগের সভাপতি নির্বাচিত হন। পরবর্তীতে ২০১৪ সালের দশম জাতীয় সংসদ নির্বাচনে বিনা প্রতিদ্বন্দ্বিতায় ঢাকা-১১ আসন থেকে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি ঢাকা-১১ আসন থেকে আওয়ামী লীগের প্রার্থী হিসেবে মনোনয়ন পান। "এ কে এম রহমতুল্লাহ্"। সংগ্রহের তারিখ ২২ আগস্ট ২০২৪।  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০২০।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ আগস্ট ২০২০।  "Constituency 183, Dhaka-10"। জাতীয় সংসদ। বাংলাদেশ সরকার। ১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  প্রথম আলো (১৮ ফেব্রু ২০১৫)। "উত্তরে রহমতুল্লাহ-সাদেক, দক্ষিণে হাসনাত-শাহে আলম"। প্রথম আলো। ২১ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৮ ডিসে ২০১৮।  "নির্বাচনী এলাকার নাম ও নম্বর, ১৮৪ ঢাকা -১১"। জাতীয় সংসদ। বাংলাদেশ সরকার। ২১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  "এ কে এম রহমতুল্লাহ"। প্রথম আলো। ১০ নভে ২০১৮। সংগ্রহের তারিখ ১৮ ডিসে ২০১৮। [স্থায়ীভাবে অকার্যকর সংযোগ]
ট্রাশিগাং

ট্রাশিগাং(জংখা: བཀྲ་ཤིས་སྒང་།), অথবা টাশিগাং পূর্ব ভুটানের একটি শহর এবং ট্রাশিগাং জংখাগ(জেলা) এর রাজধানী। এই শহরটি দ্রাংমি চু নদীর উপরে উপত্যকার পূর্ব দিকে অবস্থিত, একটু দক্ষিণে যেখানে গাম্রি নদীটি সংযুক্ত হয়েছে। ট্রাশিগাং হল পূর্ব টার্মিনাসের ল্যাটেরাল রোড, ভুটানের প্রধান সড়ক যা দক্ষিণপশ্চিমে ফুন্টসলিং দিকে অগ্রসর হয়। ২০০৫ সালের আদমশুমারি অনুসারে ট্রাশিগাং এর জনসংখ্যার প্রায় ৩০০০ জন। ২০১১ সালের অক্টোবরে, ট্রাশিগাং ডিজং,এর অধীনে ২০০৭ সালে নবীকরণ, সীমাস্থ থাকা পতন হয়। ডিজং টি ১৬৫৯ সালে ট্রংসা পেনলপ মিনজুর টেনপা দ্বারা নির্মিত হয়েছিল এবং প্রশাসনিক সদর দফতর এবং বৌদ্ধমন্দিরগুলি কয়েক শতাব্দী ধরে এটি চালু ছিল, যদিও সরকারি অফিসগুলি বেশিরভাগই ২০১১ সালের মধ্যে স্থানান্তরিত হয়। জংখাগ আধিকারিকদের মতে, পূর্বাঞ্চলীয় জনশূণ্য এলাকা তৈরি হওয়ার ভিত্তিতে এবং ক্রমবর্ধমান স্থানান্তর বা সম্পূর্ণ ধ্বংস ও পুনর্গঠনের প্রয়োজন হয়। তবে ২০১২ সালের হিসাবে, ট্রাশিগাং ডিজং টি এখনও শহরের বার্ষিক টসেচু তে ব্যবহৃত হয়েছিল। ভুটানের বৃহত্তম জেলার ট্রাশিগাং। এর তিনটি উপজেলা এবং পনেরটি গিয়োগ রয়েছে। শেরুবত্সে কলেজ ভুটানে প্রথম স্বীকৃত কলেজ ছিল, ১৯৬৬ সালে উইলিয়াম ম্যাকির নেতৃত্বে জেসুইটস গোষ্ঠী প্রতিষ্ঠা করেছিলেন। ২০০৩ সালে এটি ভুটানের নতুন রয়্যাল ইউনিভার্সিটির অংশ হয়ে ওঠে যা ভুটানের সকল সরকারি মাধ্যমিক বিদ্যালয় অন্তর্ভুক্ত করেন। ট্রাশিগাং ইয়ংফুল্লা বিমানবন্দর দ্বারা পরিবেশিত হয়। রাংজং, কাংলং এবং ওয়মরং ট্রাশিগাং জেলার অন্তর্গত কয়েকটি প্রধান শহর। ট্রাশিগাং ডিজং (২০১১) ভুটান, ট্রাশিগাং টাউন (২০০৮) ভুটান, ট্রাশিগাং জেলা কোর্ট ট্রাশিগাং ডিজং (২০০৮) ট্রাশিগাং ছাগজাম ব্রীজ "Bhutan: largest cities and towns and statistics of their population"। World Gazetteer। ২০০৮-০৯-২৬ তারিখে মূল থেকে আর্কাইভ করা। সংগ্রহের তারিখ ২০০৮-০৭-১১।  Rinzin, Yangchen C (২০১১-১০-২৯)। "A Fortress That's About to Fall"। Kuensel online। ২০১২-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১০-২৯।  "Tourism Council of Bhutan - Festival Dates 2012" (পিডিএফ)। Tourism Council of Bhutan online। ২০১৩-০১-৩১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-১২-১৭।  উইকিমিডিয়া কমন্সে ট্রাশিগাং সংক্রান্ত মিডিয়া রয়েছে। উইকিভ্রমণ থেকে ট্রাশিগাং ভ্রমণ নির্দেশিকা পড়ুন। Trashigang and Dzong, Bhutan - Photo Gallery | The India Info ওয়েব্যাক মেশিনে আর্কাইভকৃত ২৬ সেপ্টেম্বর ২০১৮ তারিখে প্রবেশদ্বার:  ভুটান
পাগলা মসজিদ

পাগলা মসজিদ বা পাগলা মসজিদ ও ইসলামি কমপ্লেক্স বাংলাদেশের একটি প্রাচীন মসজিদ যা কিশোরগঞ্জ সদরের নরসুন্দা নদীর তীরে অবস্থিত। তিন তলা বিশিষ্ট মসজিদটিতে একটি সুউচ্চ মিনার রয়েছে। মসজিদ কমপ্লেক্সটি ৩ একর ৮৮ শতাংশ জায়গার উপর প্রতিষ্ঠিত। ১৯৭৯ সালের ১০ মে থেকে ওয়াকফ্ স্টেট মসজিদটি পরিচালনা করছে। পাগলা মসজিদটি কিশোরগঞ্জ সদর উপজেলার হারুয়া নামক স্থানে নরসুন্দা নদীর তীরে অবস্থিত। জনশ্রুতি অনুসারে, কিশোরগঞ্জের ঐতিহাসিক হয়বতনগর জমিদার বাড়ির ঈসা খানের বংশধর দেওয়ান জিলকদর খান ওরফে জিল কদর পাগলা সাহেব নামক একজন আধ্যাতিক ব্যক্তি নরসুন্দা নদীর তীরে বসে নামাজ পড়তেন। পরবর্তীতে স্থানটিতে মসজিদটি নির্মত হয়। জিল কদর পাগলার নামানুসারে মসজিদটি ‘পাগলা মসজিদ’ হিসেবে পরিচিতি পায়।। অপর জনশ্রুতি অনুসারে, তৎকালীন কিশোরগঞ্জের হয়বতনগর জমিদার পরিবারের ‘পাগলা বিবি’র নামানুসারে মসজিদটির নামকরণ করা হয়।। মসজিদের আয় থেকে বিভিন্ন সেবামূলক খাতসহ জটিল রোগীদের চিকিৎসায় এর অর্থ ব্যয় করা হয়। এবার মসজিদের আয় দিয়ে কোভিড রোগীদের চিকিৎসার জন্য শহীদ সৈয়দ নজরুল ইসলাম মেডিকেল কলেজ হাসপাতালে চিকিৎসা সরঞ্জাম কিনে দেওয়া হয়। প্রাপ্ত দানের টাকা দিয়ে পাগলা মসজিদ এবং এর অন্তর্ভুক্ত মাদ্রাসা, এতিমখানা ও গোরস্থানের ব্যয় নির্বাহ করা হয়; জেলার বিভিন্ন মসজিদ, মাদ্রাসা, এতিমখানা, গরিব ছাত্র ও দুস্থদের আর্থিক সহায়তা প্রদান করা হয়। মসজিদটিতে আন্তর্জাতিক মানের দৃষ্টিনন্দন ইসলামিক কমপ্লেক্স নির্মাণের উদ্যোগ নেওয়া হয়েছে। নামকরণ হবে ‘পাগলা মসজিদ ইসলামিক কমপ্লেক্স’। প্রাথমিক ব্যয় ধরা হয়েছে ১১৫ কোটি টাকা। মসজিদে ৬০ হাজার মুসল্লি একসঙ্গে নামাজ আদায় করতে পারবেন। ২০২৩ সালের ৯ ডিসেম্বর দানবাক্স খুলে রেকর্ড ৬ কোটি ৩২ লাখ ৫১ হাজার ৪২৩ টাকা পাওয়া যায়। এছাড়া বৈদেশিক মুদ্রা ও স্বর্ণালঙ্কারও পাওয়া যায়। ৪ মাস ১০ দিন পর ২০ এপ্রিল ২০২৪ দানবাক্স খুলে পাওয়া যায় রেকর্ড ৭ কোটি ৭৮ লাখ ৬৭ হাজার ৫৩৭ টাকা। সাথে বৈদেশিক মুদ্রা ও স্বর্ণালঙ্কার পাওয়া গেছে। ১৭ আগষ্ট ২০২৪ দানবাক্স খুলে পাওয়া যায় ৭ কোটি ২২ লাখ ১৩ হাজার টাকা। এছাড়া বৈদেশিক মুদ্রা ও স্বর্ণালঙ্কারও পাওয়া গেছে। বাংলাদেশের মসজিদের তালিকা ঢাকা বিভাগের মসজিদের তালিকা "কিশোরগঞ্জের ঐতিহাসিক 'পাগলা মসজিদ'"। ঢাকা টাইমস। সংগ্রহের তারিখ ১৫ ফেব্রুয়ারি ২০২০।  "বাংলাদেশের পাগলা মসজিদ!"। বাংলা নিউজ (ইংরেজি ভাষায়)। সংগ্রহের তারিখ ১৫ ফেব্রুয়ারি ২০২০।  "পাগলা মসজিদের ইতিকথা"। ইনকিলাব। সংগ্রহের তারিখ ১৫ ফেব্রুয়ারি ২০২০।  "ঐতিহাসিক পাগলা মসজিদ"। কিশোরগঞ্জ জেলা (ইংরেজি ভাষায়)। ৪ মে ২০২০ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২০।  "জীবন্ত কিংবদন্তি কিশোরগঞ্জের পাগলা মসজিদ"। কালের কণ্ঠ। সংগ্রহের তারিখ ১৫ ফেব্রুয়ারি ২০২০।  "পাগলা মসজিদের সিন্দুকে পাওয়া গেল ২ কোটি ৩৪ লাখ টাকা"।  কিশোরগঞ্জের পাগলা মসজিদে এবার মিলেছে ২৭ বস্তা টাকা, বিডিনিউজ টুয়েন্টি ফোর ডটকম, ২০ এপ্রিল ২০২৪ পাগলা মসজিদের দানবাক্সে মিলেছে রেকর্ড পৌনে ৮ কোটি টাকা, জাগো নিউজ টুয়েন্টি ফোর ডটকম, ২১ এপ্রিল ২০২৪ পাগলা মসজিদের দানবাক্সে মিলেছে রেকর্ড পৌনে ৮ কোটি টাকা, জাগো নিউজ টুয়েন্টি ফোর ডটকম, ২১ এপ্রিল ২০২৪ এবার পাগলা মসজিদের দানবাক্সে মিললো ৭ কোটি ২২ লাখ টাকা, জাগো নিউজ টুয়েন্টি ফোর ডটকম, ১৭ আগষ্ট ২০২৪
উন্নয়নমূলক মনোবিজ্ঞান

উন্নয়নমূলক মনোবিজ্ঞান 'মনোবিজ্ঞানের' এক স্বতন্ত্র শাখা। এটি শিশুর বিকাশ ও বৃদ্ধি সম্পর্কে বিস্তারিত আলোচনা করে থাকে। মাতৃগর্ভে ভ্রূণের জন্ম মুহূর্ত থেকে শুরু করে যৌন পরিপক্বতা অর্জনের পূর্ব পর্যন্ত শিশু মনোবিজ্ঞানের বিস্তৃতি। গর্ভাবস্থা, আঁতুড়কাল, শৈশবকাল, [বাল্যকাল, বয়ঃসন্ধিকাল শিশু মনোবিজ্ঞানের পাঠ্য বিষয়ের আওতাভুক্ত। বয়স বাড়ার সাথে সাথে শিশুর যে শারীরিক বৃদ্ধি ঘটে এবং এই শারীরিক বৃদ্ধির ফলে তার আচরণে যে পরিবর্তন সংঘটিত হয় তা শিশু মনোবিজ্ঞানের আলোচ্য বিষয়। শিশুর সামাজিক পরিবেশ বিশেষ করে তার পরিবার, সঙ্গী, শিক্ষা প্রতিষ্ঠান প্রভৃতি শিশুর ব্যক্তিত্ব বিকাশে প্রভাব বিস্তার করে। শিশুর শারীরিক, মানসিক,আবেগিক,সামাজিক,নৈতিক বিকাশ প্রভৃতি সম্পর্কে আলোচনাই শিশু মনোবিজ্ঞানের মুখ্য উদ্দেশ্য। উচ্চ মাধ্যমিক মনোবিজ্ঞান -প্রফেসর যুগেন্দ্র কুমার গৃবহজআৃআমৃব বৃবৃববৃ আনৃওবনমৃমবচন বৃনজহগআ গৃআমৃব গৃবগকডডম হআমৃিত এগুলো কোনো শব্দ নাহ। যেমন কালো কোনো রং না I0I02KE বমৃবব্গ
প্রাচীন ইংরেজি ভাষা

প্রাচীন ইংরেজি ভাষা (Old English; Anglo-Saxon বা Englisc নামেও পরিচিত) ইংরেজি ভাষার একটি প্রাচীন রূপ। এটি ৫ম শতকের মধ্যভাগ থেকে ১২শ শতকের মধ্যভাগ পর্যন্ত বর্তমান ইংল্যান্ডে ও স্কটল্যান্ডের দক্ষিণভাগে প্রচলিত ছিল। ভাষাটির যেসব লিখিত নিদর্শন টিকে আছে, সেটি মূলত এটির সাহিত্যিক রূপ। এটি একটি পশ্চিম জার্মানীয় ভাষা। প্রাচীন ফ্রিজীয় ভাষার সাথে ভাষাটির মিল আছে। এছাড়াও উত্তর জার্মানীয় প্রাাচীন নর্স ভাষা এটিকে গভীরভাবে প্রভাবিত করেছে। The term Anglo-Saxon came to refer to all things of the early English period by the 16th century, including language, culture, and people. While this is still the preferred term for the latter two aspects, the language starting from the 19th century began to be called Old English. This is because the language itself began to be studied in detail, and scholars recognized the continued development of the English language from the Anglo-Saxon period to Middle English and through to the present day. However many authors still use the term Anglo-Saxon to refer to the language. Crystal, David (২০০৩)। The Cambridge Encyclopedia of the English Language। Cambridge University Press। আইএসবিএন ০-৫২১-৫৩০৩৩-৪।
কাদিরজঙ্গল ইউনিয়ন

কাদিরজঙ্গল ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন। এটি কিশোরগঞ্জ জেলার করিমগঞ্জ উপজেলায় অবস্থিত। নরসুন্দা নদীর পাড়ে সাঁতারপুর গ্রামে ১নং কাদিরজঙ্গল ইউনিয়ন পরিষদ কার্যালয় অবস্থিত। কাদিরজঙ্গল ইউনিয়নের মোট আয়তন ৮.৮ বর্গ কিলোমিটার। ২০১১ সালে আদমশুমারী অনুযায়ী অত্র ইউনিয়নের মোট জনসংখ্যা ৪৫,০৪২ জন। কাদিরজঙ্গল ইউনিয়নে ২০ টি গ্রাম ও ৮ টি মৌজা রয়েছে। অত্র ইউনিয়নের বর্তমান সাক্ষরতার হার ৫৪.২৪%। এখানে ০৩ টি মাধ্যমিক বিদ্যালয়, ১৭ টি সরকারি প্রাথমিক বিদ্যালয় এবং ৪ টি মাদ্রাসা রয়েছে। এখানে হাটবাজারের সংখ্যা ০৯ টি। এই ইউনিয়নের বর্তমান চেয়ারম্যান জনাব আরিফ উদ্দিন আহমেদ কনক। এখানে মসজিদের সংখ্যা ৭০ টি এবং ঈদগাহ মাঠ ০৮ টি। জঙ্গলবাড়ী দূর্গ এখানে '৫২ ভাষা আন্দোলন ও '৭১ এর শহীদদের স্মরণে মোট ০৬ টি শহীদ মিনার রয়েছে। "চেয়ারম্যান কাদিরজঙ্গল ইউনিয়ন"। কাদিরজঙ্গল ইউপি। ৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৮।  "এক নজরে কাদিরজঙ্গল ইউনিয়ন"। কাদিরজঙ্গল ইউ পি। [স্থায়ীভাবে অকার্যকর সংযোগ] "যোগাযোগ ব্যবস্থা কাদিরজঙ্গল ইউনিয়ন"। কাদিরজঙ্গল ইউপি। ৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৮।
চিল

চিল শিকারী পাখি। এদের ডানাদুটি বেশ দীর্ঘ এবং পা দূর্বল ও খাটো। এদের দৃষ্টিশক্তি প্রখর। শিকার খোঁজে এরা আকাশে ডানা স্থির রেখে চক্রাকারে ঘুরপাক খায়। চিল সাধারণত মৃত প্রাণীদেহ খায়, তবে অনেক সময়ে এরা ক্ষুদ্র প্রাণীও শিকার করে থাকে। এরা বাজ, ঈগল ও শিকরের সাথে মিলে অ্যাক্সিপিট্রিডাই গোত্রের সৃষ্টি করেছে। উপগোত্র ইলানিনাই কালোডানা চিল, Elanus caeruleus কালোকাঁধ চিল, Elanus axillaris ধলালেজী চিল, Elanus leucurus Letter-winged Kite, Elanus scriptus কাচিলেজী চিল, Chelictinia riocourii বাদুড়ে শিকরে, Machaerhamphus alcinus মুক্তো চিল, Gampsonyx swainsonii আবাবিল-লেজা চিল, Elanoides forficatus উপগোত্র মিলভিনাই Double-toothed Kite, Harpagus bidentatus খয়েরিপা চিল, Harpagus diodon মিসিসিপি চিল, Ictinia mississippiensis Plumbeous Kite, Ictinia plumbea Snail Kite, Rostrhamus sociabilis Slender-billed Kite, Helicolestes hamatus - formerly in Rostrhamus শিষমার চিল, Haliastur sphenurus শঙ্খ চিল, Haliastur indus লাল চিল, Milvus milvus কেপ ভার্দে চিল, Milvus (milvus) fasciicauda - বিলুপ্ত (২০০০) ভুবন চিল, Milvus migrans কালোকান চিল, Milvus (migrans) lineatus হলদেঠুঁটি চিল, Milvus (migrans) aegyptius চৌকোলেজী চিল, Lophoictinia isura কালোবুক তিসাবাজ, Hamirostra melanosternon পার্নিনাই পরিবারের নিম্নলিখিত পাখিগুলোকেও চিলের মধ্যে গণ্য করা হয়: ধুসরমাথা চিল, Leptodon cayanensis সাদাগলা চিল, Leptodon forbesi বাঁকাঠুঁটি চিল, Chondrohierax uncinatus Weekly Radio Segments from With the Wild Things: Kites Kite videos on the Internet Bird Collection.
প্রাচীন নর্স ভাষা

প্রাচীন নর্স (ইংরেজি: Old Norse) একটি প্রাচীন উত্তর জার্মানীয় ভাষা। এটি ভাইকিং যুগে স্ক্যান্ডিনেভিয়া এবং এর অধিবাসীদের বৈদেশিক বসতিগুলিতে আনুমানিক ১৩০০ খ্রিষ্টাব্দ পর্যন্ত প্রচলিত ছিল। ধারণা করা হয় ভাষাটি প্রাচীনতর প্রত্ন-নর্স ভাষা থেকে ৮ম শতকে উৎপত্তি লাভ করে এবং ভাইকিং যুগের পরে বিভিন্ন আধুনিক উত্তর জার্মানীয় ভাষার জন্ম দেয়। এগুলির মধ্যে আছে আইসল্যান্ডীয় ভাষা, সুয়েডীয় ভাষা, নরওয়েজীয় ভাষা, ডেনীয় ভাষা এবং ফারোয়েজীয় ভাষা। আধুনিক আইসল্যান্ডীয় ভাষা প্রাচীন নর্স ভাষার বৈশিষ্ট্য সবচেয়ে বেশি ধরে রেখেছে।
নরেন বিশ্বাস

নরেন বিশ্বাস (১৬ নভেম্বর ১৯৪৫ - ২৭ নভেম্বর ১৯৯৮) ( পূর্ণ নামঃ নরেন্দ্রনাথ বিশ্বাস) হলেন একজন বাংলাদেশী লেখক, গবেষক, আবৃত্তি শিল্পী এবং মুক্তিযোদ্ধা। আবৃত্তি চর্চায় তার নিপুণতা এবং বিভিন্ন গবেষণামূলক বই লেখার জন্য তাকে বাকশিল্পাচার্য বলা হয়ে থাকে। নরেন বিশ্বাস ১৯৪৫ সালের ১৬ নভেম্বর গোপালগঞ্জের মুকসুদপুর উপজেলার মাঝিগাতি গ্রামে জন্মগ্রহণ করেন। তার পিতা নগেন্দ্রনাথ বিশ্বাস ও মা হরিদাসী বিশ্বাস। তিনি গোপালগঞ্জের কাশিয়ানী উপজেলার ওড়াকান্দি মিড হাইস্কুল থেকে মাধ্যমিক ও রামদিয়া শ্রীকৃষ্ণ কলেজ থেকে উচ্চমাধ্যমিক পাশ করেন। উচ্চ শিক্ষার জন্য তিনি ঢাকায় যান এবং ঢাকা বিশ্ববিদ্যালয়ের বাংলা বিভাগে ভর্তি হন। ১৯৬৫ সালে বাংলা বিভাগ থেকে অনার্স এবং ১৯৬৬ সালে মাস্টার্স পাশ করেন। ১৯৬৬-১৯৭৬ সাল পর্যন্ত নরেন বিশ্বাস মাদারীপুর নাজিমউদ্দিন কলেজে অধ্যাপনা করেন এবং ১৯৭৬ সাল থেকে আমৃত্যু ঢাকা বিশ্ববিদ্যালয়ের বাংলা বিভাগে সহযোগী অধ্যাপক হিসাবে কর্মরত ছিলেন। ১৯৭১ সালে বাংলাদেশে মুক্তিযুদ্ধ শুরু হলে নরেন বিশ্বাস কলকাতায় চলে যান। তার ভাই নীতিশ বিশ্বাস ছিলেন কলকাতা বিশ্ববিদ্যালয়ের রেজিস্ট্রার। এ সময় তিনি স্বাধীন বাংলা বেতার কেন্দ্রের বিভিন্ন নাটক, জীবন্তিকা ও নকশায় অংশগ্রহণ করেন। নাটক, আবৃত্তি, উচ্চারণ, কথন প্রভৃতি শিল্প-কর্মসাধনার কারণে তিনি খ্যাতি লাভ করেন। বাংলা ভাষার শুদ্ধ উচ্চারণ শিক্ষার জন্য তিনি বাংলা উচ্চারণ অভিধান নামে একটি বই লিখেন । কাব্যের ব্যাকরণ হিসেবে রচনা করেন কাব্যতত্ত্ব অণ্বেষা ও অলংকার অণ্বেষা নামে দুʼটি বই। উচ্চারণ ও আবৃত্তি জন্য কণ্ঠশীলন নামের একটি প্রতিষ্ঠানের তিনি ছিলেন প্রতিষ্ঠাতা সদস্য। তার লেখা অন্যান্য বইগুলো হলোঃ প্রসঙ্গ বাংলা ভাষা, বাংলা উচ্চারণ সূত্র,বাংলা ভাষার উচ্চারণের নিয়ম' নিহত কুশীলব, রৌদ্রদিন, ক্রুশবিদ্ধ যিশু, তমসীর ফাঁসি এবং শুদ্ধো উচ্চারণ শিক্ষার দুটি ক্যাসেট রয়েছে (ইউটিউবে সংযুক্ত) ইত্যাদি। ১৯৯৮ সালের ২৭ নভেম্বর নরেন বিশ্বাস মারা যান। তাঁকে স্মরণে ১৯৯৯ সাল থেকে কণ্ঠশীলন নামক আবৃত্তি সংস্থা 'নরেন বিশ্বাস পদক' চালু করেছে। গাজী মাহতাব হাসান অলাতচক্র চলচ্চিত্রে বাংলাদেশের মুক্তিযুদ্ধ চলাকালীন কলকাতায় আশ্রিত থাকা নরেন বিশ্বাসের ভূমিকায় অভিনয় করেন। "নরেন বিশ্বাস - Daily Manobkantha"। www.manobkantha.com (ইংরেজি ভাষায়)। সংগ্রহের তারিখ ২০১৮-১১-২৭। [স্থায়ীভাবে অকার্যকর সংযোগ] "২৭ নভেম্বর নরেন বিশ্বাস স্মরণে আলোচনা ও আবৃত্তি অনুষ্ঠান। | bdsaradin24.com | bdsaradin24.com"। bdsaradin24.com (ইংরেজি ভাষায়)। সংগ্রহের তারিখ ২০১৮-১১-২৭। [স্থায়ীভাবে অকার্যকর সংযোগ] "নরেন বিশ্বাসের জন্মদিনে কণ্ঠশীলনের আয়োজন"। Jugantor (ইংরেজি ভাষায়)। সংগ্রহের তারিখ ২০২১-১১-০২।  "Promito Bangla"। www.promitobangla.com। ২০১৮-০৫-২৮ তারিখে মূল থেকে আর্কাইভ করা। সংগ্রহের তারিখ ২০১৮-১১-২৭।  প্রতিবেদক, নিজস্ব। "নরেন বিশ্বাস পদক পাচ্ছেন জয়ন্ত চট্টোপাধ্যায়"। Prothomalo। সংগ্রহের তারিখ ২০২১-১১-০২। [স্থায়ীভাবে অকার্যকর সংযোগ] "নরেন বিশ্বাসের জন্মদিন আজ"। কালের কণ্ঠ। ২০১৪-১১-১৬। সংগ্রহের তারিখ ২০২১-১১-০২।
সোরোইয়া জাদুঘর

সোরোইয়া জাদুঘর (Spanish: Museo Sorolla) একটি যাদুঘর যা স্পেনের মাদ্রিদে, অবস্থিত। এই যাদুঘরের বৈশিষ্ট্য হল, শিল্পী জোকুইন সরল্লার কাজ এখানে সংরক্ষিত আছে। ভবনটি মূলত শিল্পীর বাড়ি ছিল এবং তার স্ত্রীর মৃত্যুর পর এটিকে যাদুঘরে রূপান্তরিত করা হয়েছিল। এটির নকশা করেছিল এনরিক মারিয়া রেপুলেস এবং ১৯৬২ সালে, ভবনটির নাম বিয়েন ডি ইন্টারেস সাংস্কৃতিক নামে ঘোষণা করা হয়েছিল। শিল্পীদের জীবনের সময়কার প্রধান কক্ষগুলি সাজানো অব্যাহত রয়েছে, যার মধ্যে রয়েছে সোরোইয়ার বড় সুপরিচিত স্টুডিও, যেখানে দেয়ালগুলিতে তার ক্যানভাস ঝোলানো রয়েছে। অন্যান্য কক্ষগুলিতে সরল্লার চিত্রগুলির প্রদর্শনের জন্য গ্যালারী হিসাবে ব্যবহৃত হয় এবং উপরের কক্ষগুলি বিশেষ প্রদর্শনীর জন্য রাখা রয়েছে। ২০১৪ সালে, এই কক্ষগুলিতে স্প্যানিশ ন্যাশনাল ডান্স কোম্পানি দ্বারা উৎপাদিত ডেভিড পালাসিনের ব্যালে সোরোইয়ার আলোকচিত্রের একটি প্রদর্শনী অনুষ্ঠিত হয়েছিল। উইকিমিডিয়া কমন্সে সোরোইয়া জাদুঘর সংক্রান্ত মিডিয়া রয়েছে। দাপ্তরিক ওয়েবসাইট শিল্পী স্টুডিও মিউজিয়াম নেটওয়ার্ক এ, সরল্লা জাদুঘরের তালিকা Vayamadrid.com: The-intimate-museo-sorolla[স্থায়ীভাবে অকার্যকর সংযোগ] "El Ballet Nacional atrapado 'Bailando Sorolla'"। Europa Press। ৯ জুন ২০১৪। সংগ্রহের তারিখ ১৯ সেপ্টেম্বর ২০১৪।